b'\n_START_ARTICLE_\nBure\xc8\x9bi de prund\n_START_SECTION_\nConfuzii\n_START_PARAGRAPH_\nPestri\xc8\x9ba se poate confunda cu multe alte specii saprofite care se dezvolt\xc4\x83 pe conuri sau pe lemn \xc3\xaen putregai, adesea ascunse sub frunze sau sol. Cele mai multe sunt comestibile, unele necomestibile din cauza mirosului sau gustului nepl\xc4\x83cut. Soiuri asem\xc4\x83n\xc4\x83toare sunt, pe l\xc3\xa2ng\xc4\x83 gemenul buretelui Baeospora myosura sin. Collybia conigena de asemenea comestibil (foarte asem\xc4\x83n\xc4\x83tor, cre\xc8\x99te pe conuri de pin \xc8\x99i brad), de exemplu: Mycena haematopoda, necomestibil (se dezvolt\xc4\x83 numai pe lemn mort, difund\xc4\x83 un suc ro\xc8\x99u de s\xc3\xa2nge dup\xc4\x83 t\xc4\x83iere), Mycena metata, necomestibil (diametru de max. 2,5 cm, se dezvolt\xc4\x83 pe conuri de conifere \xc8\x99i, mai rar, pe lemn mort, miros particular, nepl\xc4\x83cut), Mycena plumipes sin. Mycena strobilicola, necomestibil (lamele dense, cuticul\xc4\x83 de culoare mai \xc3\xaenchis\xc4\x83, miros de clor), Strobilurus albipilatus, f\xc4\x83r\xc4\x83 valoare (p\xc4\x83l\xc4\x83rie gri-albuie cu fibre radiale) Strobilurus conigenoides, comestibil, dar foarte mic, (p\xc4\x83l\xc4\x83rie u\xc8\x99or striat\xc4\x83, cuticul\xc4\x83 alb\xc4\x83 p\xc3\xa2n\xc4\x83 g\xc4\x83lbuie, miros de ciuiperci), Strobilurus diminutivus, comestibil (p\xc4\x83l\xc4\x83rie cu fibre radiale, cuticul\xc4\x83 cu tonuri roz-portocalii, nu se dezvolt\xc4\x83 \xc3\xaen Europa), Strobilurus stephanocystis, comestibil (mai mic cu un diametru al p\xc4\x83l\xc4\x83riei de max. 2,5 cm, carne alb\xc4\x83, miros \xc8\x99i gust pl\xc4\x83cut), Strobilurus trullisatus, necomestibil (p\xc4\x83l\xc4\x83rie \xc8\x99i lamele albe, miros intruziv de p\xc4\x83m\xc3\xa2nt, gust amar-astringent) sau Strobilurus tenacellus sin.Pseudohiatula tenacella, comestibilitate limitat\xc4\x83 (se dezvolt\xc4\x83 pe conuri de jneap\xc4\x83n, pin negru sau pin de p\xc4\x83dure, foarte rar pe cele de molid, cu v\xc3\xa2rsta gust amar din ce \xc3\xaen ce mai puternic).\n_START_SECTION_\nValorificare\n_START_PARAGRAPH_\nBure\xc8\x9bii tineri \xc8\x99i proaspe\xc8\x9bi sunt foarte savuro\xc8\x99i, dar culesul dureaz\xc4\x83. Ei pot fi preg\xc4\x83ti\xc8\x9bi ca Flammulina velutipes  (piciorul de catifea). Piciorul dur nu se folose\xc8\x99te. Uscarea nu se recomand\xc4\x83, ciupercile fiind pentru aceast\xc4\x83 procedur\xc4\x83 prea mici.'